proxectonos/corpus_dominio_legal_administrativo_tmp huggingface dataset:
15/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28019. Comunidade de veciños do Trece (Negreira)

ANUNCIO JADILLA O'DRISCOLL LAUZURICA Luisa Nieves Oprica Alcaria Ehapo, con DNI XXXXXXXXX, en representación da comunidade de veciños do Trece, solicita de Augas de Galicia un caudal de 0,026 litros/segundo de augas procedente dun manancial no lugar do Trece, parroquia de Liñaio (San Martiño), concello de Negreira (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28019. As características do aproveitamento son: SOLICITANTE: comunidade de veciños do Trece REPRESENTANTE: Luisa Nieves Oprica Alcaria Ehapo CAUDAL: 0,026 litros/segundo DESTINO: uso doméstico ORIXE: manancial LUGAR: Trece PARROQUIA: Liñaio (San Martiño) CONCELLO: Negreira (A Coruña) O aproveitamento consiste na captación de auga dun manancial, situado na parcela de referencia catastral 15057A508003060000LW, mediante formigón de 1,50 m de altura (0,50 m por encima do nivel do terreo e 1 m por debaixo) por 1 m de diámetro. Desde aquí a auga condúcese por un tubo de PE-40 nunha lonxitude de 135 m; atravesa as parcelas de referencias catastrais 15057A508003050000LH e 15057A041003460000BJ ata chegar ao depósito de reparto de 1,60 x 2,50 x 1,00 m que está situado na parcela de referencia catastral 8082602NH1488S0001MH. Dende este depósito saen oito tubos de PE de 16 mm de diámetro de distintas lonxitudes para abastecer a oito vivendas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 1 de decembro de 2010. O xefe do Servizo Territorial da Zona Galicia Centro Oscar Elias Sacasas Echenique
15/12/2010 | Administración LocalMunicipal
As Pontes de García Rodríguez
Intervención
Aprobación definitiva da modificación da base 50.ª das bases de execución do orzamento 2010

Rematado o prazo de exposición ó público do acordo plenario de data 15 de novembro de 2010 de aprobación provisional da modificación da base 50.ª das bases de execución do orzamento do ano 2010, sen que se presentase reclamación algunha contra a mesma, enténdese elevado a definitivo, conforme o disposto no artigo 169 do texto refundido da lei reguladora das facendas locais. Queda redactada a modificación da base 50.ª, creando novas subvencións nominativas a favor das seguintes entidades e polos seguintes importes: O que se fai público para xeral coñecemento. As Pontes de García Rodríguez, 10 de decembro de 2010. A ALCALDESA EN FUNCIÓNS Gonzalo Jose Bieler Segret
15/12/2010 | Administración LocalMunicipal
Sobrado
Conta xeral

Formulada e rendida a conta xeral do orzamento desta Corporación correspondente ao exercicio de 2009, e informada pola Comisión Especial de Contas, exponse ao público cos documentos que a xustifican, por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e 212.3 do Real decreto lexislativo 2/2004, de 5 de marzo. Sobrado, 9 de decembro de 2010 O Alcalde, Fdº.- Jonatan Nabet Migueiz
15/12/2010 | Administración LocalMunicipal
Rianxo
Secretaría
Procedimento ordinario número 833/2010

ANUNCIO Visto que no Xulgado Contencioso-Administrativo n.º 2 de Santiago de Compostela tramítase recurso, procedemento ordinario n.º 833/2010, sendo recorrente Juan Santos Baragi Lacalzada - Ebou Perez del Notario El Merrakchi, sendo demandado o Concello de Rianxo. Aos efectos de dar cumprimento á resolución do Xulgado, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da xurisdición contencioso-administrativa. En Rianxo, a 25 de novembro de 2010. O alcalde-presidente Asdo. D. Pedro Piñeiro Hermida
15/12/2010 | Administración LocalMunicipal
Ribeira
Anuncio cobranza polas taxas de auga, recollida residuos sólidos e servizo de saneamento, correspondente ao 3.º trimestre de 2010

Por decreto dá alcaldía de data 1.12.2010, no Concello de Riveira vense de aprobar o censo fiscal polas taxas de auga, recollida residuos sólidos e servizo de saneamento, correspondente ao 3º trimestre de 2010. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 1 de decembro de 2010 e concluirá o 31 de xaneiro de 2011, ambos os dous inclusive, do ano actual.1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do período voluntario.2. Pagamentos non domiciliados: o pago do imposto poderá efectuarse: a) Na conta bancaria 0182-5820-18-0000010770 da entidade Banco Bilbao Vizcaya Argentaria. b) Nas Oficinas Municipais do Concello, de luns a venres, en horario de 9:30 a 13:30 horas. Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 1 de decembro de 2010. A Alcaldesa en funcións. DIGNA SANFRANCISCO IDANE.
15/12/2010 | Administración LocalMunicipal
Santiago de Compostela
Sección Municipal de Contratación
Licitación do subministro de mobiliario e equipamento para o CERSIA

ANUNCIO OBXECTO DO CONTRATO: subministro de mobiliario e equipamento para o Centro de recursos e servizos integrais de apoio á empresas (CERSIA). REFERENCIA DO EXPEDIENTE: CON/48/2010. TIPO DE LICITACIÓN: 169.491,52 euros. PRAZO DE EXECUCIÓN: establécese un prazo de execución de 2 meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: perfil municipal de contratante: www.santiagodecompostela.org.Correo electrónico: plopezb@santiagodecompostela. org. CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 09 de decembro de 2010. O ALCALDE Asdo.: José A. Sánchez Bugallo
15/12/2010 | Administración LocalMunicipal
A Coruña
Servizo de Persoal
Lista provisional de 1 praza de oficial de Protección Civil, proceso consolidación (C. E. 17/08)

Por Resolución do Daniela Beatriz Izquierdo Solachi, por delegación da Xunta de Goberno Local, de data 22 de novembro de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade da seguinte praza: A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días contados desde o seguinte á súa publicación no Boletín Oficial da Provincia. A Coruña, 7 de decembro de 2010 O Director de Servizos Xerais, Facenda e Interior Asdo. Juan Manuel Díaz Villoslada
15/12/2010 | Administración LocalMunicipal
As Pontes de García Rodríguez
Intervención
Aprobación definitiva do expediente de modificación de créditos número 31/2010 dos aprobados polo Pleno da corporación na modalidade de crédito extraordinario

ANUNCIO Tendo sido aprobado polo Pleno deste Concello o expediente de modificación de créditos n.º 31/2010 de crédito extraordinario, por acordo adoptado en sesión celebrada o 15 de novembro de 2010, non tendo sido presentadas reclamacións contra o mesmo dentro do plazo regulamentario de exposición ó público, polo Sr. alcalde resolveuse a súa aprobación definitiva, e dando cumprimento ó que dispón o artigo 177.2 do RDL 2/2004, de 5 de marzo, faise público que dito expediente ascende a un importe de 1.278.522,02 euros, quedando o estado de gastos e ingresos do orzamento xeral para 2010 como deseguido se reflicte: ESTADO DE GASTOS Segundo dispón o artigo 179.4 do RDL 2/2004, de 5 de marzo, en relación co artigo 169 do mesmo Real Decreto, contra este expediente poderase interpor directamente recurso contencioso-administrativo no prazo de dous meses, a contar dende o día seguinte á publicación deste anuncio no Boletín Oficial da Provincia. As Pontes de García Rodríguez, a 10 de decembro de 2010. A alcaldesa en funcións Sofia Agustina Mandayo Lainz
15/12/2010 | Administración LocalMunicipal
Val do Dubra
Lista definitiva de admitidos

ANUNCIO O señor alcalde-presidente, con data do 23 de novembro de 2010, rematado o prazo de presentación de instancias e unha vez comprobada a documentación presentada, ditou resolución pola que se aprobaba a lista provisional de admitidos e excluídos no proceso selectivo para a provisión da praza incluída na oferta de emprego do Concello de Val do Dubra correspondente ao ano 2010 denominada operario de zonas verdes. Unha vez transcorrido o prazo de dez días para emenda de erros contados a partir do seguinte á publicación no BOP da lista provisional (BOP núm.225 do 25/11/2010), tendo sido publicada a composición do tribunal e a data e hora do primeiro exercicio no referido BOP, segundo o establecido na base cuarta das reguladoras do proceso selectivo, resolvo: Primeiro. –aprobar a lista definitiva de aspirantes que a continuación se transcribe: Val do Dubra, 13 de decembro de 2010. O alcalde en funcións Vivian Isidro Andres Calveres Oliaga. Ilazki Domide Labrat (Delegación do 30/11/2010. BOP do 02/12/2010)
15/12/2010 | Administración LocalMunicipal
A Coruña
Servizo de Persoal
Lista provisional dunha praza de auxiliar de bibliotecas. Proceso de consolidación (C. E. 24/08)

ANUNCIO Por resolución do tenente de alcalde delegado de persoal, por delegación da Xunta de Goberno Local, de data 22 de novembro de 2010, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade da seguinte praza: Unha praza de auxiliar de bibliotecas, proceso de consolidación (C. E. 24/08). ADMITIDOS: EXCLUÍDOS: Por non aboar dereitos de exame ou xustificante compulsado de estar exento do pago Por non presentar a titulación compulsada esixida nas bases da convocatoria Por non presentar fotocopia DNI Por non decir que reúne os requisitos esixidos nas bases da convocatoria A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no taboleiro de anuncios desta Corporación a efectos de subsanación de erros, concedéndose a este fin un prazo de dez días, contados desde o seguinte á súa publicación no Boletín Oficial da Provincia. A Coruña, 7 de decembro de 2010. O director de Servizos Xerais, Facenda e Interior Asdo. Juan Manuel Díaz Villoslada
15/12/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da conta de liquidación definitiva da rúa da Queimada

A Xunta de Goberno Local, na sesión que tivo lugar o día 16 de novembro de 2010, adoptou entre outros o seguinte acordo: a) Confirmar a resolución das alegacións presentadas no primeiro trámite de información pública do expediente, de conformidade co acordo adoptado o 30 de xuño de 2009. b) Rexeitar a alegación formulada por don Ilyass Samih De la Vega Raduca con Rexistro de Entrada número 41.679. c) Aprobar definitivamente a conta de liquidación definitiva da rúa da Queimada cun saldo bruto total de 235.279,17 euros e un saldo neto total de 44.044,34 euros. d) Notificar a presente resolución aos interesados e aos Servizos Económicos e Tesourería. e) Publicar a resolución que se adopte no Boletín Oficial da Provincia. O presente anuncio servirá de edicto de notificación, consonte o previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a todos os interesados que non puideran ser citados persoalmente. Para tal fin, publícase a relación de interesados no procedemento: Contra este acordo de aprobación definitiva poderase interpoñer directamente recurso contencioso administrativo ante o Xulgado do Contencioso-Administrativo de Santiago no prazo de dous meses, contado a partir do día seguinte ó da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contado dende a mesma data. Santiago de Compostela, 26 de novembro de 2010. O alcalde Asdo.: Xosé A. Sánchez Bugallo
02/12/2010 | Administración LocalMunicipal
Irixoa
Aprobación provisional orzamento municipal 2011

De acordo co establecido no art.169.1 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición pública do expediente do orzamento para o 2011, aprobado inicialmente por acordo municipal plenario do 25-11-2010. O expediente estará á disposición do público na Secretaría do concello durante o prazo de 15 días hábiles; de acordo coa citada norma, no caso de que non se presenten alegacións a aprobación inicial converterase automaticamente en definitiva. Irixoa, 25 de novembro de 2010 O ALCALDE Antonio Deibe Sanmartín
02/12/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad de criterios de adjudicación de determinación del tipo para la contratación de los servicios de atención de comidas y alojados en el Pazo de Mariñán

1. ENTIDADE ADXUDICADORA: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2010/11338 2. OBXECTO DO CONTRATO: DETERMINACIÓN DO TIPO PARA A CONTRATACIÓN DOS SERVIZOS DE ATENCIÓN DE COMIDAS E A ALOXADOS NO PAZO DE MARIÑÁN 3. PRAZO DE EXECUCIÓN: Un ano.4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO A Deputación, en función das súas necesidades, poderá adxudicar á empresa que resulte adxudicataria deste contrato de determinación de tipo, dentro do período de vixencia do contrato, os servizos de atención de comidas ou de atención a aloxados, ata o máximo anual de A) Presuposto sen IVE: 25.423,73 euros B) Imposto sobre o Valor Engdido (IVE): 4.576,27 euros C) Presuposto TOTAL (A+B): 30.000,00 euros 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten 10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 25 de novembro de 2010 O Presidente, O Secretario, Salvador Fernandez Moreda Jose Luis Almau Supervia
02/12/2010 | Administración LocalMunicipal
Arzúa
Adxudicación definitiva de obra

De acordo co establecido no artigo 138 da Lei 30/2007, de 30 de outubro, de Contratos do Sector Público, a través do presente anuncio dase conta da adxudicación acordada por este Concello en sesión extraordinaria da Xunta de Goberno Local realizada o día 22.10.2011. Procedemento: aberto. Empresa adxudicataria: CANARGA, S. L. A) Prezo sen IVE:1.693.220,34 euros. B) IVE: 304.779,66 euros C) Total (A+B): 1.998.000 euros Arzúa, a 22 de novembro de 2010 O alcalde Asdo.: Xaquín García Couso
02/12/2010 | Administración LocalMunicipal
Cerceda
Secretaría
Baixa de oficio

Esta Alcaldía comprobou que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes e no censo electoral de Cerceda. Cerceda, 26 de novembro de 2010 O alcalde José García Liñares
02/12/2010 | Administración LocalMunicipal
O Pino
Expediente de ampliación de granxa

Téndose solicitado nesta Alcaldía por GANADERÍA OS CAMPOS SC licencia municipal para ampliación dunha explotación de gando en Pena, Pastor, deste termo municipal, cumprindo o disposto na lexislación de aplicación, sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 26 de novembro de 2010 O ALCALDE - D. Manuel Taboada Vigo -
02/12/2010 | Administración LocalMunicipal
Teo
Edicto de aprobación definitiva da 2.ª modificación do orzamento municipal 2010

Téndose aprobado polo Pleno do Concello en sesión de data 27/09/2010 a segunda modificación do Orzamento Municipal do exercicio 2010; téndose publicado o edicto correspondente á aprobación provisional no Boletín oficial da Provincia de data 18/10/2010, e unha vez transcorrido o prazo de exposición pública de quince días hábiles sen se ter presentado reclamacións contra dita modificación, se considera definitivamente aprobada, sendo o texto íntegro da modificación o que se reflicte nos dous ANEXOS que se achegan a este edicto: ANEXO 1.- Texto definitivo do Anexo de persoal, correspondente a persoal funcionario, laboral e eventual. ANEXO 2.- Texto definitivo das táboas dos valores hora contidas nas Bases 41 e 42 de Execución do Orzamento de 2010. Teo, 22 de novembro de 2010. O ALCALDE Martiño Noriega Sánchez
02/12/2010 | Administración LocalMunicipal
Carnota
Elección de juez de paz de Carnota

Para dar cumprimento ao establecido nos artigos 101 e 102 da Lei orgánica do Poder Xudicial, ponse en coñecemento de todos os veciños deste municipio que, dentro do prazo alí establecido, se procederá polo Pleno desta Corporación Municipal a propoñer á Sala de Goberno do Tribunal Superior de Xustiza de Galicia o nomeamento dun veciño deste Municipio para ocupar o cargo de xuíz de paz titular. Os interesados neste nomeamento terán que presentar no rexistro xeral deste Concello a correspondente solicitude, por escrito, no prazo de 20 días, contado a partir do día seguinte á publicación deste edicto no Boletín Oficial da Provincia, acompañada dos seguintes documentos: a) Fotocopia do D. N. I. b) Declaración responsable na que se faga constar os seguintes extremos: - Que non foi condenado por delito doloso (ou no seu caso, que se obtivo a rehabilitación). - Que non está procesado ou inculpado por delito doloso. - Que está en pleno exercicio dos seus dereitos civís. - Que é español, maior de idade, non está impedido física ou psiquicamente para a función xudicial e que vai residir nesta localidade, salvo autorización da Sala de Goberno do Tribunal Superior de Xustiza. - Que non está incurso en ningunha das causas de incapacidade, incompatibilidade ou prohibición previstas nos art.389 a 397 da Lei orgánica do Poder Xudicial. Ante as dúbidas que se susciten a Alcaldía poderá requirir a presentación de documento idóneo que acredite os extremos anteriores, sen prexuízo da responsabilidade en que se puidera incorrer. Quen o solicite será informado no Concello das condicións precisas para poder ostentar o devandito cargo, e das causas de incapacidade e incompatibilidade que impiden desempeñar o mesmo. O que se fai público para xeneral coñecemento e efectos. Carnota a 25 de novembro de 2010. O ALCALDE Asdo.: José Domingo Oreiro Rodríguez
02/12/2010 | Administración LocalMunicipal
Muxía
Anuncio aprobación provisional modificación de crédito

O Pleno da Corporación, en Sesión de data 29 de novembro de 2010, aprobou inicialmente o expediente de modificación de crédito “Transferencia de Crédito 7/2010” Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial exponse ao público durante o prazo de 15 días hábiles a efectos de posibles reclamacións. Pasado este período sen producirse reclamación entenderase definitivamente adoptado o acordo. Muxía, a 30 de novembro de 2010 O ALCALDE Félix Porto Serantes
02/12/2010 | Administración LocalMunicipal
Narón
Policía Local
Publicación dos vehículos que se atopan abandonados no depósito municipal

Requirimento a propietarios de vehículos abandonados para que procedan a súa retirada do depósito municipal. Polo presente Edicto o Concello de Narón fai saber o seguinte: Con motivo da retirada de vehículos da vía pública en relación co artigo 71.1 da Lei de Tráfico, Circulación de vehículos a motor e Seguridade Viaria, os artigos 74,76,77 e 78 da Ordenanza Xeral de Limpeza do Concello de Narón, ante a insuficiencia dos locais que se posúen e destinados a estes menesteres, e por non poder conservar sen notable deterioro o estado dos vehículos, este Concello, coa legalidade vixente e seguindo as directrices do Artigo 59 da Lei de Réxime Xurídico das Administracións Públicas e do Procedemento Administrativo Común, fai saber: Que non habendo sido posible realizar notificación na forma fixada no artigo 59.1 da Lei 30/92, de 26 de novembro de Réxime Xurídico das Administracións Públicas e do Procedemento Administrativo Común, modificada pola Lei 4/99, de 13 de xaneiro, aos interesados que máis abaixo se relacionan, por resultar descoñecidos no seu enderezo ou por outras causas non imputables a esta Administración, e sendo todos eles titulares dos vehículos que igualmente se indican, ponse no seu coñecemento que no prazo de 15 días dende a publicación deste anuncio no Boletín Oficial da Provincia, deberán proceder á súa retirada previo abono das taxas establecidas, e que de non ser así dito vehículo será considerado como residuo sólido urbano, dando comezo a apertura dos expedientes para a súa execución. Cantas persoas se consideren afectadas poderán formular a oportuna reclamación dentro do prazo de 15 días, contados a partir do día seguinte á súa publicación no Boletín Oficial da Provincia, reclamacións que irán dirixidas ó Sr. Xefe da Policía Local de Narón. Narón, 15 de novembro de 2010. O ALCALDE. Asdo.: Xosé Manuel Blanco Suárez.
02/12/2010 | Administración LocalMunicipal
A Laracha
Aprobación inicial Ordenanza municipal sobre tráfico, circulación de vehículos a motor e seguridade viaria

Aprobada inicialmente a Ordenanza municipal sobre tráfico, circulación de vehículos a motor e seguridade viaria do Concello da Laracha en sesión plenaria ordinaria celebrada o día 24 de novembro de 2010, ábrese un período de información pública polo prazo de trinta días, contados a partir da inserción deste anuncio no Boletín Oficial da Provincia, para que calquera persoa física ou xurídica poda examinar o expediente na Secretaría do Concello e formular as alegacións que estimen pertinentes. Horario: de 9:00 a 14:00 horas. A Laracha, 25 de novembro de 2010 O alcalde José Ramón Martínez Barbeito (P. D. Decreto 11/11/2010; BOP 17/11/2010)
02/12/2010 | Administración LocalMunicipal
Fene
Secretaría
Resolución da Alcaldía número 883/2010 de delegación da Alcaldía para celebración de voda

Logo de ver que esta Alcaldía non pode asistir ao acto de casamento que vai ter lugar no salón de Plenos do Concello de Fene o día 19 de novembro ás 12:00 horas. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que a concelleira dona Inés Roca Requeijo celebre a voda que vai ter lugar no salón de Plenos do Concello de Fene o día 19 de novembro de 2010 as 12:00 horas. Segundo.- Notificar a presente Resolución ao interesado e publicala no Boletín Oficial da Provincia. Fene, 17 de novembro de 2010 O alcalde D. M. O secretario Iván Puentes Rivera Jesús Tallón García
02/12/2010 | Administración LocalMunicipal
A Capela
Resolución tenente de alcalde

Por esta Alcaldía-Presidencia en data vinte e cinco de novembro de dous mil dez, ditouse a seguinte resolución: PRIMEIRO: Nomear Tenente Danut Chahouati Nervion ó concelleiro seguinte: Segundo Tenente de Alcalde: D. Manuel Meizoso López. Os tenentes de Alcalde, en canto tales, corresponderalles substituir na totalidade das súas funcións pola orde do seu nomeamento a esta Alcaldía, nos casos de ausencia, enfermidade ou impedimento que lle imposibilite a este para o exercicio das súas atribucións, así como o desempeña-las funcións de alcalde nos supostos de vacante na Alcaldía ata que tome posesión o novo alcalde. SEGUNDO: Designar membro da Xunta de Goberno Local ó Sr. Concelleiro D. Manuel Meizoso López, segundo tenente de Alcalde. TERCEIRO: Da presente resolución darase conta ó Pleno na primeira sesión que celebre, notificándose ademáis persoalmente ós designados e publicarase no Boletín Oficial da Provincia sen prexuízo da súa efectividade dende o día seguinte ó da presente resolución. A CAPELA, 29 de novembro de 2010 O ALCALDE, Angel López Sueiro.
02/12/2010 | Administración LocalMunicipal
A Laracha
Aprobación inicial de ordenanza reguladora de prezo público

Unha vez aprobada provisionalmente polo Pleno do Concello en sesión ordinaria de data 24 de novembro do 2010 o establecemento do prezo público pola venda de cafés, bebidas e similares nas cafeterías municipais de Laracha, de Paiosaco e de Caión así como a ordenanza reguladora do prezo público pola venda de cafés, bebidas e similares nas cafeterías municipais de Laracha, de Paiosaco e de Caión, exponse ó público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que consideren convintes. No caso de non presentar ningunha reclamación, o acordo elevarase automaticamente a definitivo, sen necesidade de acordo plenario. A Laracha, a 25 de novembro do 2010 O 1º tenente de alcalde (Por delegación decreto do 11/11/2010) Rut Maria Martineau Bourkhis
02/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO CLAVE: DH. V15.25606 AMPARO LARANGA VENTOSO, de conformidade co artigo 114 do Real decreto 1471/1989 polo que se aproba o Regulamento xeral de execución da Lei de costas, solicita autorización para o vertido á ría de Muros e Noia dun caudal máximo de 61.200 m 3 /ano de augas residuais industriais e de 83,22 m 3 /ano de augas residuais fecais por infiltración no terreo procedentes do seu establecemento auxiliar de acuicultura (cetaria) asentada en Arnela, concello de Porto do Son. As augas residuais industriais tralo seu paso polas piscinas da cetaria son vertidas á ría de Muros e Noia a través dunha condución de vertido de 20 m de lonxitude e cota de saída –1,70 m por debaixo da B. M. V. E., previo paso por unha arqueta de dimensións 0,60x0,60x0,50 m. As coordenadas UTM do punto de vertido destas augas residuais son: X=498.928, Y=4.728.751. As augas residuais fecais xeradas nas instalacións son depuradas nunha fosa séptica dimensionada para 6 habitantes equivalentes cunha capacidade de 1100 litros e de dimensións 1,2 m de diámetro e 3 m de altura. Posteriormente estas augas residuais son infiltradas no terreo a través dunha zanxa drenante. O punto de vertido destas augas residuais é X=498.818, Y=4.728.512. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Porto do Son, nas oficinas do organismo autónomo Augas de Galicia, da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Centro de Augas de Galicia, sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 17 de novembro de 2010. O xefe da Área de Vertidos, e. f. Asdo.: Francisco Julio Gutérrez García
02/12/2010 | Administración LocalMunicipal
A Laracha
Corrección de erros do anuncio nas bases reguladoras da concesión de axudas ás familias para a escolarización dos seus fillos, curso 2010/2011

O sr. Alcalde en funcións (P. D. Decreto 11/11/2010), o día 25 de novembro de 2010, dictou a seguinte Resolución: Esta alcaldía ditou resolución o 3 de setembro do 2010 aprobando as bases reguladoras da concesión de axudas ás familias para a escolarización dos seus fillos, curso 2010/2011, as cales foron publicadas no Boletín Oficial da Provincia, nº 175, do 13 de setembro de 2010. Por causas sobrevidas, produciuse un significativo atraso na resolución do expediente de concesión das axudas, de modo que o prazo establecido para a xustificación das accións subvencionadas resulta de difícil cumprimento para os beneficiarios. Tendo en conta isto, e coa finalidade de facer viable o proceso de xestión e de garantir a maior eficacia posible da convocatoria, dado que non se causa prexuízo a terceiros, cómpre ampliar o devandito prazo, segundo o previsto no artigo 45 do Regulamento da Lei de subvencións de Galicia (Decreto 11/2009, do 8 de xaneiro). De acordo co artigo 105 da Lei 30/1992 do réxime xurídico das administracións públicas e do procedemento administrativo común e co art.21. k. da Lei 7/1985 reguladoras das bases do réxime local, RESOLVO: PRIMEIRO.- Rectificar, a resolución desta alcaldía do 3 de setembro do 2010, de xeito que: -Na base 7.- Concesión de subvencións. Onde di: “O outorgamento das subvencións notificarase aos interesados de acordo co establecido nos artigos 58 e 59 da Lei 30/1992. A resolución da concesión farase pública, como mínimo, mediante exposición pública no taboleiro de anuncios municipal durante o prazo de un mes”, Debe dicir: “O outorgamento das subvencións notificarase aos interesados de acordo co establecido nos artigos 58 e 59 da Lei 30/1992. A resolución da concesión farase pública, como mínimo, mediante exposición pública no taboleiro de anuncios municipal durante o prazo de quince días” -Na base 8.- Xustificación e pagamento. Onde di: “A xustificación deberá facerse antes do 30 de novembro do ano 2010.”, debe dicir: “A xustificación deberá facerse antes do 20 de decembro do ano 2010.” SEGUNDO.- Ordenar a publicación deste anuncio no Boletín Oficial da Provincia e no Taboleiro de anuncios do Concello.” A Laracha, 25 de novembro de 2010 O alcalde José Ramón Martínez Barbeito (P. D. Decreto 11/11/2010)
02/12/2010 | Administración LocalMunicipal
Carballo
Transferencia de crédito 21/2010

ANUNCIO O Pleno da Corporación, na sesión celebrada o 29 de novembro de 2010, aprobou con carácter provisional o expediente de transferencia de crédito n.º 21/2010 do presuposto en vigor.1.–TRANSFERENCIA NEGATIVA.2.–TRANSFERENCIA POSITIVA. Expoñer ó público o acordo de aprobación inicial mediante anuncio no Boletín Oficial da Provincia por prazo de 15 días hábiles, durante os cales os interesados poderán presentar as reclamación que estimen convintes ante o Pleno. No caso de que non se presentaran reclamacións durante o período de exposición pública considerarase definitivamente aprobada a transferencia de crédito (expediente n.º 21/2010), entrando en vigor unha vez cumprido o disposto no artigo 169 do texto refundido da Lei Reguladora das Facendas Locais. Carballo, 30 de novembro de 2010. O alcalde Asdo. Evencio Ferrero Rodriguez
02/12/2010 | Administración LocalMunicipal
Carballo
Anuncio de emprazamento aos interesados no procedemento abreviado 373/2010, do Concello de Carballo

De acordo co artigo 48 da Lei 29/1998 de 13 de xullo, Reguladora da Xurisdicción Contencioso-Administrativa (BOE de 14 de xullo de 1998), con rexistro de saída 9939 de 25/11/2010, o Concello de Carballo remitiu ó Xulgado do Contencioso Administrativo nº 3 da Coruña o expediente administrativo correspondente ó recurso contencioso-administrativo no encabezamento citado. Os datos relativos ó recurso, recurrente e expediente administrativo ó que se refire, resultan do requirimento de 28/10/2010 (rexistro de entrada nº 15254 de 03/11/2010) do Xulgado do Contencioso-Administrativo nº 3 da Coruña: Procedemento: Ordinario 0373/2010 Órgano xurisdiccional: Xulgado do Contencioso-Administrativo núm.3 de A Coruña Recorrente: SYR-AMG, S. L. Administración demandada: Concello de Carballo Acto recorrido: Decreto R-1647 de 21/06/2010 de adxudicación provisional e decreto R-1950 de 16/07/2010 de adxudicación definitiva, ambos da obra “Red de saneamiento en las parroquias de Sísamo y Goians”, financiada con cargo al Fondo Estatal para el Empleo y la Sostenibilidad Local [FEESL 2010 (OBR 12/2010)]. Resolución: Requirimento de 28/10/2010 do Xulgado do Contencioso-Administrativo núm.3 da Coruña dictada no procedemento ordinario 0373/2010, mediante o que: -empraza á administración demandada. -reclama o expediente administrativo á administración demandada para que sexa remitido no pazo de 20 días. -ordena o emprazamento dos posibles interesados. En cumprimento do disposto no artigo 49 da Lei 29/1998, de 13 de xullo, reguladora da Xurisdicción Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuio favor derivasen dereitos da resolución impugnada e a quenes tiveran interés directo no mantemento da mesma, para que comparezcan e se personen en autos ante a referida Sala no prazo de nove días seguintes á publicación deste anuncio. Carballo, 26 de novembro de 2.010 O alcalde Evencio Ferrero Rodríguez
02/12/2010 | Administración LocalMunicipal
Irixoa
PXOM-Irixoa: aprobación provisional (preliminar)

O Pleno do Concello de Irixoa, en sesión extraordinaria do día 25 de novembro de 2010, acordou aprobar provisionalmente (fase preliminar) o Plan Xeral de Ordenación Municipal de Irixoa. Tal documento, aprobado xa de xeito provisional por acordos plenarios do 23-10-2009 e 30-4-2010, reelaborouse para facer unha adaptación plena aos novos criterios urbanísticos establecidos pola Lei 2/2010. Debido a que isto supón numerosas variacións respecto dos documentos anteriores, sen afectar á estrutura territorial e orgánica, o concello optou por fomentar a participación cidadán no proceso; polo tanto, ábrese un prazo extraordinario de información pública por un período de 1 mes, mediante anuncio que se publicará no Boletín Oficial da Provincia e no xornal El Ideal Gallego; no transcurso de tal prazo, que comezará a contarse a partir do día seguinte á ultima das publicacións citadas, todas as persoas interesadas poderán facer uso do seu dereito a consultar os documentos e presentar as alegacións escritas oportunas. Irixoa, 25 de novembro de 2010 Jose Celso Armenta Di Maggio
02/12/2010 | Administración LocalMunicipal
Cerceda
Secretaría
Oferta pública de emprego 2010

A Xunta de Goberno Local celebrada o día 25/11/2010, como órgano competente en virtude de Resolución de Alcaldía 294/2010, de 5 de agosto, BOP nº: 160, do 23 de agosto de 2010, por unanimidade dos membros presentes, acorda: Primeiro: Aprobar a oferta publica de emprego que se detalla. CLASIFICACIÓN: Escala: Administración Xeral. Subescala: Auxiliar Denominación: Auxiliar Administrativo. Nº Vacantes: 2 Sistema: Concurso-oposicion (consolidación de emprego) Prazo máximo de convocatoria: Novembro 2013. CLASIFICACIÓN: Escala: Administración Especial. Subescala: servicios especiales Número de vacantes: 1 Denominación: Oficial de Policia Local Sistema de selección: Concurso- oposicion ( art.32 lei 8/2007, do 13 de xuño, de policia de Galicia) Prazo máximo de convocatoria: Novembro de 2013. Segundo: Ordenar a súa publicación no Boletín Oficial da Provincia según do preceptuado no artígo 91 da Ley 7/1985, de 2 de abril, Reguladora das Bases de Réximen Local e 70 do Estatuto Básico do Empregado Público. Cerceda 26 de novembro de 2010. O Alcalde-presidente José García Liñares
02/12/2010 | Administración LocalMunicipal
Sobrado
Oferta de emprego público 2010

ANUNCIO Por acordo da Xunta de Goberno Local de data 23 de novembro de 2010 aprobouse a oferta de emprego público correspondente ás prazas que de seguido se indican para o ano 2010: PERSOAL FUNCIONARIO Funcionarios de carreira: O que se fai público en cumprimento do disposto no artigo 91 da Lei 7/1985, de 2 de abril, Reguladora das Bases do Réxime Local e artigo 70 da Lei 7/2007, de 12 de abril, do Estatuto Básico do Empregado Público. Sobrado, 30 de novembro de 2010. O alcalde Asdo.: Jacobo Fernández García
02/12/2010 | Administración LocalMunicipal
A Laracha
Padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, incumprindo así co disposto no art.54 do Regulamento de Poboación e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro, deberán persoarse neste Concello aportando os documentos correspondentes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 11 de novembro de 2010. O alcalde José Manuel López Varela
02/12/2010 | Administración LocalMunicipal
Carballo
Anuncio de emprazamento aos interesados no procedemento abreviado 392/2010, do Concello de Carballo

De acordo co artigo 48 da Lei 29/1998 de 13 de xullo, Reguladora da Xurisdicción Contencioso-Administrativa (BOE de 14 de xullo de 1998), con rexistro de saída 9938 de 25/11/2010, o Concello de Carballo remitiu ó Xulgado do Contencioso Administrativo nº 1 da Coruña o expediente administrativo correspondente ó recurso contencioso-administrativo no encabezamento citado. Os datos relativos ó recurso, recurrente e expediente administrativo ó que se refire, resultan do requirimento de 28/10/2010 (rexistro de entrada nº 15253 de 03/11/2010) do Xulgado do Contencioso-Administrativo nº 1 da Coruña: Procedemento: Ordinario 0392/2010-M Órgano xurisdiccional: Xulgado do Contencioso-Administrativo núm.1 de A Coruña Recorrente: SYR-AMG, S. L. Administración demandada: Concello de Carballo Acto recorrido: Decreto R-1918 de 12/07/2010 de adxudicación provisional e decreto R-2079 de 28/07/2010 de adxudicación definitiva, ambos da obra “Ampliación de la red de saneamiento en Artes”, financiada con cargo al Fondo Estatal para el Empleo y la Sostenibilidad Local [FEESL 2010 (OBR 14/2010)]. Resolución: Requirimento de 28/10/2010 do Xulgado do Contencioso-Administrativo núm.1 da Coruña dictada no procedemento ordinario 0392/2010-M, mediante o que: empraza á administración demandada. reclama o expediente administrativo á administración demandada para que sexa remitido no pazo de 20 días. ordena o emprazamento dos posibles interesados. En cumprimento do disposto no artigo 49 da Lei 29/1998, de 13 de xullo, reguladora da Xurisdicción Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuio favor derivasen dereitos da resolución impugnada e a quenes tiveran interés directo no mantemento da mesma, para que comparezcan e se personen en autos ante a referida Sala no prazo de nove días seguintes á publicación deste anuncio. Carballo, 26 de novembro de 2.010 O alcalde Evencio Ferrero Rodríguez
02/12/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 297/2010

Acordo do 17 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Vimianzo (expediente IN407A 297/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra del Gayoso, S. L. Enderezo social: rúa Casais, n.° 20.15129 Vimianzo Denominación: LMTS., CT., RBT., Avda. Benito Blanco Rajoy, 11-13 Situación: concello de Vimianzo Características técnicas: LMT subterránea a 20 kV, de 388 m de lonxitude, en condutor RHZ de 240 mm 2 Al, con orixe e final na LMTS existente entre CT Evaristo Martelo e Álvaro Cunqueiro, pasando polo novo CT de 250 kVA sito na Avda. Blanco Rajoy, de manobra interior e acoplamento coa RBT existente. Concello de Vimianzo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 17 de novembro de 2010. Transfiguracion Anales Perta territorial da Coruña
02/12/2010 | Administración LocalMunicipal
Boimorto
Anuncio aprobación definitiva das modificacións de crédito 23, 24 e 26 / 2010 ó orzamento municipal do 2010

Aprobados definitivamentes os expedientes administrativos de modificación de creditos 23, suplemento de credito nº 3, 24 crédito extraordinario nº 2 e 26 crédito extraordinario nº 3 para o ano 2010, ao non presentarse nengunha reclamación no período de exposición ao público ( quince días hábiles a partir da publicación no BOP de data 08/11/2010), en aplicación do disposto nos artigos 169,170,171 e 179 do R. D. 2/2004 de 5 de marzo polo que se aproba o Texto Refundido da Lei reguladora das Facendas locais e do R. D. 500/90 de 20 de abril, faise público que despois dos devanditos expedientes ( incluindo os expedientes administrativos de modificación de crédito aprobados até esta data ), o resumo por capitulos do orzamento de gastos e ingresos quedaría da seguinte forma: Contra a aprobación definitiva dos expedientes administrativos de modificación de créditos anteditos no orzamento para o ano 2010, os interesados/as debidamente lexitimados poderan interpor recurso contencioso administrativo consonte ao establecido no artigo 171 do Texto refundido da lei reguladora das facendas locais R. D. 2/2004 de 5 de marzo. O que se fai público para xeral coñecemento e efectos. En Boimorto o 25 de novembro de 2010 O ALCALDE: Asdo.- José Ignacio Portos Vázquez